
הכנסת השבע-עשרה






נוסח לא מתוקן

מושב שני
פרוטוקול מס'
מישיבת ועדת הכספים

יום שני כ' כסלו התשס"ז (11 בדצמבר 2006), שעה 12:00

סדר היום: הארכת מועד למסירת חשבונות בהתאם לסעיף 10(ו) לחוק מימון מפלגות, התשל"ג-1973 (בקשת מבקר המדינה)
נכחו:
חברי הוועדה:

יעקב ליצמן

- היו"ר

גלעד ארדן

סטס מיסז'ניקוב

חיים אורון

שלי יחמוביץ

ראובן ריבלין

אחמד טיבי

מוזמנים:
יוסף אפשטיין

- סגן מנהל בכיר, משרד מבקר המדינה

ייעוץ משפטי:         
שגית אפיק

ייעוץ כלכלי:

    סמדר אלחנני

מנהל הוועדה:        
טמיר כהן

רשמת פרלמנטרית:
איה לינצ'בסקי

הארכת מועד למסירת חשבונות בהתאם לסעיף 10(ו) לחוק מימון מפלגות,
התשל"ג-1973 (בקשת מבקר המדינה)
היו"ר יעקב ליצמן:
              אני מתכבד לפתוח את הישיבה הנושא הראשון, הארכת מועד למסירת חשבונות בהתאם לסעיף 10(ו) לחוק מימון מפלגות, התשל"ג-1973 (בקשת מבקר המדינה). מצורף מכתב של משרד מבקר המדינה בו המבקר כותב שדחינו את המועד למסירת הדוחות בגלל המלחמה, וגם הוא מבקש לדחות.

יוסף אפשטיין:


 המבקר מבקש לאחר את זה בגלל בעיות.

היו"ר יעקב ליצמן:

 בגלל שאנחנו דחינו.

יוסף אפשטיין:

 גם בגלל זה שאתם דחיתם, וגם בגלל שהתעוררו בעיות שמצריכות בדיקה וחקירה.

חיים אורון:


 אני לא מתנגד לבקשה אבל נוצר מצב לא פשוט, מפלגות שהגישו את הדוח שלהם בזמן וכנגד הדוח הזה לקחו הלוואה, אז אני יודע שהריבית על הלוואה ממומנת, אבל לא בטוח שהבנק יהיה מוכן לקבל את זה. לכן יש שאלה אם יש מקום שמפלגות שהתנהגו עם המבקר בסדר, לפחות שיודיעו להם באופן לא רשמי שמבחינתם הביקורת הסתיימה. 

הם ייקחו על עצמם אחריות, אני לא מבקש לדעת מה תוצאות הביקורת, יש לי הנחה אבל יש הבדל אם הולכים לבנק ואומרים שהביקורת הסתיימה ויש לי הערכה איך היא הסתיימה ולכן תאריכו את ההלוואה או שמתחיל עכשיו משא ומתן עם הבנק על הארכת ההלוואה. 

יכול להיות שיש מפלגות שמתנהלות אחרת ויש להם מערכת יחסים אחרת עם הבנק, ואני לא רוצה לפגוע באף מפלגה או במבקר שרוצה לבדוק, אבל אם היה תאריך מסוים שפעלנו על פיו, עכשיו זה אומר ללכת לבנק ולבקש הארכה, והם שואלים תחזירו או לא תחזירו?

ראובן ריבלין:

 עם כל הכבוד לבקשתו של חבר הכנסת חיים אורון, אם הוא צודק אז תפקידנו היה לא לאשר את הבקשה של המפלגות. ברגע שאישרנו את בקשת המפלגות אנחנו לא יכולים להעמיד בפני המבקר גם את הדבר וגם את היפוכו. זאת אומרת להודיע לו שאנחנו דוחים את המועד הקבוע בחוק וגם לחייב אותו לעמוד באותם מועדים.

חיים אורון:


 זה לא מה שאמרתי, לא הקשבת לי.

ראובן ריבלין:

 אני גם אומר לפרוטוקול שאין בנק בישראל שלא יודע כשנתן הלוואה לאחת המפלגות, שדחייה כזו יכולה להיות.

היו"ר יעקב ליצמן:
1. דוח לפי חוק מימון מפלגות, התשל"ג-1973 לתקופת הבחירות לכנסת ה-17.
2. דוח לפי חוק מימון מפלגות לחשבונות השוטפים לתקופה 1.1.05 – 31.12.06.
       דוח לפי חוק מימון מפלגות לחשבונות השוטפים לתקופה 1.1.06 – 30.4.06.

לפי בקשת המבקר אנחנו דוחים ל- 31.1.07. מי בעד?

הצבעה

בעד: רוב

נגד: אין

הבקשה אושרה.

היו"ר יעקב ליצמן:

 תודה רבה אנחנו עוברים לסעיף הבא.

הישיבה ננעלה בשעה 12:10

